OzLabs/hebrew-wiki-articles huggingface dataset:
אנגונגואק לארסן

אנגונגואק לארסן (בגרינלנדית: Angunnguaq Larsen; נולד ב-17 בינואר 1976) הוא שחקן קולנוע וטלוויזיה גרינלנדי.

לארסן נולד בעיר נוק, גרינלנד.

לארסן גילם את מיקאל בסרט "Nuummioq", הסרט העלילתי הראשון שהופק בגרינלנד.<ref>[https://archive.today/20120714023957/http://lboyme.typepad.com/blog/2011/11/new-nuummioq-movie.html Mutahhar film review]</ref> 

ב-2010 גילם לארסן את ראש ממשלת גרינלנד הבדיוני ינס אנוק ברתלסן בסדרה הדנית "הממשלה".

== פילמוגרפיה ==
* 2009 – Nuummioq
* 2009 – Hinnarik Sinnattunilu
* 2010 – Eksperimentet
* 2010 – הממשלה
* 2011 – Qaqqat Alanngui
* 2018 – Anori
* 2020 – Thin Ice (סדרת טלוויזיה), שיחק את אנוק לינגה

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה גרינלנדים
קטגוריה:ילידי 1976
אוטו רוסינג

אוטו רוסינג (בדנית: Otto Rosing; נולד ב-9 במרץ 1967) הוא במאי קולנוע גרינלנדי-דני. הוא גדל באילוליסאט, גרינלנד, ומאוחר יותר התגורר בבירת גרינלנד נוק. כעת הוא גר ועובד בקופנהגן, דנמרק. בשיתוף פעולה עם מפיק הסרטים מיקיסוק ה. לינגה, אוטו רוסינג וטורבן בק ביימו את הסרט העלילתי הבינלאומי הראשון של גרינלנד "Nuummioq". זה היה הסרט הגרנלנדי הראשון שהוגש לפרס האוסקר לסרט הזר הטוב ביותר,<ref name="oscars.org"></ref> אך הוא לא הגיע לרשימה הקצרה הסופית.<ref name="Oscar Shortlist"></ref>

אחיו הצעיר של אוטו רוסינג לארס רוסינג מגלם את הגיבור מאליק ב-"Nuummioq". אוטו רוסינג ביים גם את הסרט התיעודי "The Eternal flight" דיוקן של האמן ינס רוסינג.

== קישורים חיצוניים ==
* 

== הערות שוליים ==

קטגוריה:גרינלנדים ממוצא דני
קטגוריה:במאי קולנוע דנים
קטגוריה:נוק: אישים
קטגוריה:דנים שנולדו ב-1967
הרי לונג ריינג'

הרי לונג ריינג' בשטח [[הפארק הלאומי גרוס מורן]]
הרי לונג ריינג (באנגלית: Long Range Mountains) הם רכס הרים לאורך החוף המערבי של האי ניופאונדלנד בפרובינציית ניופאונדלנד ולברדור שבקנדה.
== מאפיינים ==
ההרים הם החלק הצפוני ביותר בשרשרת הרי האפלצ'ים המשתרעת לאורך החוף המזרחי של יבשת אמריקה הצפונית.

ההרים משתרעים לאורכו של מפרץ סנט לורנס.

שיא גובהם של ההרים (בהר הקאבוקס) הוא 814 מטרים מעל פני הים.

ברכס 288 הרים.

אורכו של הרכס 450 קילומטרים (מצפון לדרום); שטחו של הרכס 21,028 קילומטרים רבועים.

חלקי רכס ההרים:
* הרי אנגוויל
* גבעות לואיס
* מישורי השולחן (Tablelands )
* החלק המרכזי של רכס לונג ריינג', המצוי צפונית-מזרחית ממישורי השולחן (אזור הפארק הלאומי גרוס מורן).

{| class="wikitable"
|+הפסגות הגבוהות ביותר של הרי לונג ריינג'
!
! שם הפסגה
! גובה במטרים
! שם בשפת המקור (אנגלית)
|-
! 1
| הר הקאבוקס
| 814
| The Cabox
|-
! 2
| גרוס מורן
| 807
| Gros Morne
|-
! 3
| הר בלו
| 800
| Blue Mountain
|-
! 4
| ביג לבל
| 795
| Big Level
|-
! 5
| גבעת ראונד
| 763
| Round Hill
|-
! 6
| גבעת רוקי הארבר
| 756
| Rocky Harbour Hill
|-
! 7
| הר סנט גרגורי
| 686
| Mount Saint Gregory
|-
! 8
| גרוס פאטה
| 673
| Gros Paté
|-
! 9
| גבעת ביג
| 659
| Big Hill
|-
! 10
| אולד קרואו
| 649
| Old Crow
|}

== קישורים חיצוניים ==

* [https://www.heritage.nf.ca/articles/environment/long-range-mountains.php הרי לונג ריינג'] באתר ממשלת ניופאונלנד ולברדור
* [https://bivouac.com/ArxPg.asp?ArxId=1064 הרי לונג ריינג'] באתר "אנציקלופדיית ההרים הקנדית"
* [https://peakvisor.com/range/long-range-mountains.html הרי לונג ריינג'] באתר peakvisor
* [https://www.peakbagger.com/range.aspx?rid=16000 הרי לונג ריינג'] באתר peakbagger
* 
* [https://www.mountain-forecast.com/subranges/long-range-mountains/locations תחזית מזג אוויר עדכנית ארוכת טווח עבור הרי לונג ריינג']

== הערות שוליים ==

קטגוריה:ניופאונדלנד ולברדור: רכסי הרים
ג'ון ניגל

ג'ון ניגל (באנגלית: John Neagle; 4 בנובמבר 1796 – 17 בספטמבר 1865) היה צייר אמריקאי, בעיקר של דיוקנאות, במחצית הראשונה של המאה ה-19 בפילדלפיה.

== ביוגרפיה ==
ניגל נולד בבוסטון, מסצ'וסטס. הכשרתו לאמנות החלה בהדרכת האמן פייטרו אנקורה וחניכות עשה אצל תומאס וילסון, צייר שלטים מחובר היטב לאמני פילדלפיה. וילסון הציג אותו בפני הציירים באס אוטיס ותומאס סולי, וניגל הפך בן חסותו של האחרון. ב־1818 החליט ניגל להתרכז אך ורק בפורטרטים, והקים עסק כמאסטר עצמאי.

מלבד שהות קצרה בלקסינגטון, קנטקי ובניו אורלינס, לואיזיאנה, הוא בילה את הקריירה שלו בפילדלפיה, פנסילבניה, שם נפטר.

במאי 1826 הוא התחתן עם מרי, בתו החורגת של סולי, ולמשך זמן מה המשפחה שלהם שלטה בתחום ציור הדיוקנאות בעיר. ניגל שימש כמנהל האקדמיה לאמנויות יפות של פנסילבניה (PAFA), והיה גם מייסד ונשיא (1835–1843) של אגודת קרן האמנים של פילדלפיה.

== יצירתו ==
מצויריו של ניגל כללו אנשי חברה, פוליטיקאים, אנשי מקצוע וסוחרים, שלכולם התייחס בתשומת לב רבה, כולל לצד הפסיכולוגי שלהם. עבודות המכחול שלו הושפעו (דרך סולי וסר תומאס לורנס) בסופו של דבר מואן דייק. יצירתו המרשימה ביותר, ככל הנראה היא דיוקן אלגורי באורך מלא של הנרי קליי.

מצוירים אחרים של ניגל כללו את סגן הנשיא ריצ'רד מנטור ג'ונסון, המושל ג'ון ג'ורדן קריטנדן מקנטקי, חבר הקונגרס ג'יימס הארפר ורעייתו שרלוט, המרקיז דה לה פאייט, הבישוף ויליאם מיד, ד"ר ויליאם פוטס דייוויס, הסופר ג'יימס פנימור קופר, הצייר העמית גילברט סטיוארט, השחקן אדווין פורסט, האדריכלים ויליאם סטריקלנד, ג'ון האוילנד, תומאס אוסטיק וולטר ועוד רבים אחרים.

עבודותיו שוכנות באגודה ההיסטורית של פנסילבניה, שאירחה תערוכה שלו עבודה בשנת 1989 (עם קטלוג מדעי מאת רוברט טורכיה).

== גלריה ==
<gallery widths="140px" heights="160px" perrow="4">
File:John Neagle Gilbert Stuart.jpg|גילברט סטיוארט
File:Mathew Carey by John Neagle, 1825.jpg|מתיו קרי
File:1828, Neagle, John, John Kintzing Kane.jpg|ג'ון קאן
File:John Haviland MET DT243863.jpg| ג'ון אבילנד
File:John Neagle The Studious Artist.jpg|תומאס בירץ'
File:John Neagle Henry Clay.jpg|הנרי קליי
File:John Neagle George Dodd.jpg|ג'ורג' דוֹד
File:John Neagle Julia Dodd.jpg|ג'וליה דוֹד
</gallery>

==קישורים חיצוניים==

קטגוריה:ציירים אמריקאים
קטגוריה:אמריקאים שנולדו ב-1796
קטגוריה:אמריקאים שנפטרו ב-1865
בית הכנסת צרי גלעד

בית הכנסת צרי גלעד הנקרא על מה ששאל הנביא בפסוק "הצרי אין בגלעד" (צרי הוא בושם האפרסמון, כלומר "בושם הגלעד") משמש את הקהילה היהודית האורתודקסית בלבוב, אוקראינה.

== היסטוריה ==
בית הכנסת צרי גלעד ובית הכנסת חדשים הם שני בתי הכנסת היהודים היחידים בלבוב ששרדו את מלחמת העולם השנייה, מתוך המוני בתי כנסת לפני הכיבוש הנאצי.

בית הכנסת נבנה בשנת 1925, והוא תוכנן על ידי אלברט קורנבלוט בסגנון הבארוקי הבנייה מומנה על ידי קרן הדקה של יהודי "צרי גלעד" ותוכננה להכיל 384 מתפללים.<ref>https://sztetl.org.pl/en/towns/l/703-lwow/112-synagogues-prayer-houses-and-others/86674-tsori-gilead-synagogue-lviv-4-brativ-mikhnovskykh-street History of the building; further information. Retrieved May 22,2018</ref>

הבניין הצליח לשרוד את המלחמה מאחר שהנאצים השתמשו בה כאורווה לסוסים. לאחר שנת 1945, תחת המשטר הסובייטי, בית הכנסת שימש כמחסן. בשנת 1989 הבניין הוחזר לקהילה היהודית. הבניין שופץ בין השנים 1995 ל-1997, ובין השנים 1999 ל-2000. בשנים 2004–2005, ביוזמת הארגון "HGSS Friends of Lviv" (ארגון צדקה המזוהה עם בית הכנסת של פרבר המפסטד בלונדון), ובמימון ניכר ממשפחת רוהר מניו יורק ומיאמי, היא עברה שיפוץ פנים גדול בהנחיית האדריכל אהרון אוסטרייכר. במקביל שוחזרו היצירות המרהיבות על הקירות והתקרות. ציורי קיר אלה של בית הכנסת הם מהציורים הבודדים ששרדו בבית הכנסת באוקראינה.

== גלריה ==
<gallery>
קובץ:Интерьер_львовской_синагоги.jpg
קובץ:Интерьер_львовской_синагоги_2.jpg
קובץ:Интерьер_львовской_синагоги_3.jpg
קובץ:Интерьер_львовской_синагоги_4.jpg
קובץ:Интерьер_львовской_синагоги_6.jpg
</gallery>

== קישורים חיצוניים ==

* [https://web.archive.org/web/20120227170305/http://www.hgssfriendsoflvov.org.uk/Assets/Images/Panorama/Synagogue%20Panoramas01.html בית הכנסת צרי גלעד, לבוב]
* [https://web.archive.org/web/20130116074449/http://www.hgssfriendsoflvov.org.uk/html/home.html ידידי עמותת לבוב, לונדון, בריטניה]
* [https://web.archive.org/web/20050313035116/http://www.hgssfriendsoflvov.org.uk/refurbish.htm בית הכנסת של פרבר המפסטד גארדן בלונדון תומך בבית הכנסת צרי גלעד בלבוב]

== הערות שוליים ==

קטגוריה:לבוב: בתי כנסת
ליל המסכות 2

ליל המסכות II (באנגלית: Halloween II) הוא סרט סלאשר אמריקאי משנת 1981, שבוים על ידי ריק רוזנטל (סרט הביכורים של רוזנטל כבמאי), נכתב והופק על ידי ג'ון קרפנטר ודברה היל.<ref name=":0"></ref> בסרט מככבים ג'יימי לי קרטיס בתפקיד לורי סטרוד ודונלד פלזנס בתפקיד ד"ר סאם לומיס.<ref name=":0" />

זהו הסרט השני בסדרת סרטי "ליל המסכות" ומהווה המשך רציף לסרט הראשון בסדרה משנת 1978.<ref></ref> העלילה מתרחשת מיד לאחר הסרט הראשון, כשמייקל מאיירס עוקב אחר לורי סטרוד לבית החולים המקומי, בעוד הפסיכיאטר שלו ד"ר לומיס ממשיך במרדף אחריו.

== רקע ==
את הסרט כתבו ביחד ריק רוזנטל וג'ון קרפנטר, אך קרפנטר נמנע מלביים אותו ונתן לרונזטל את התפקיד במקומו. הסרט מכיל אלמנטים שהופיעו גם בסרט הראשון, כמו זוויות צילום מהעיניים של השחקנים (כאילו הצופה מתבונן בתמונה כמו השחקן) ובנוסף, גם הסוף של הסרט הזה דומה לסוף של הסרט הקודם ונועד לסיים את סיפורם של מייקל ולורי. עם זאת, סרט זה מציג את הטוויסט העלילתי בניגוד לסרט הקודם ובו מתגלה כי לורי ומייקל הם אחים, נרטיב שישמש כבסיס גם לסרטים הבאים.

בשנת 2018 יצא סרט נוסף בשם "האלווין" שמהווה המשך לסרט הראשון בסדרה ולו יצא גם סרט המשך בשם "האלווין 2: הנקמה".<ref></ref><ref></ref> בנוסף, התסריטאי רוב זומבי תכנן סרט המשך, אך הרעיון לא יצא לפועל. הסרט צולם באביב של אותה השנה בלוס אנג'לס בתקציב של 2.5 מיליון דולר.<ref></ref>

== הפצה וביקורת ==
הסרט הופץ על ידי אולפני יוניברסל ושודר בבכורה ב-30 באוקטובר 1981. הסרט גרף 25.5 מיליון דולר. פחות מהסרט הקודם ואף ספג ביקורות מעורבות. מצד אחד, המבקרים שיבחו את המשחק של השחקנים והאווירה בסרט, אך מצד שני מתחו ביקורת על האלימות הקיצונית והסדיזם שלא הופיעו בצורה כזו בסרט הקודם.

במקור, סרט זה היה אמור להיות הסרט האחרון בסדרת הסרטים של ליל המסכות אך לאחריו יצאו סרטים נוספים בסדרה.

== הוצאה וקידום ==
על מנת לקדם את הסרט, יוניברסל הדפיסה פוסטר שהציג גולגולת שהונחה על גבי דלעת. דימויים אלה מתוארים על ידי היסטוריון הקולנוע והסוציולוג רוברט א. קפסיס כ"מוטיב אימה שאי אפשר לטעות בו". בנוסף, על כל השלטים היה רשום את המשפט "More Of The Night HE Came Home" (בעברית: עוד מהלילה שהוא שב הביתה) על מנת ליצור את אותו אפקט אימה שיצר הפוסטר.

==קישורים חיצוניים==
* 

==הערות שוליים==

קטגוריה:סרטי 1981
קטגוריה:סרטי אימה מ-1981
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי סלאשר אמריקאיים
בית הכנסת נווה שלום

בית הכנסת נווה שלום (בטורקית: Neve Şalom Sinagogu) הוא בית כנסת באזור קרקוי ברובע בייאולו, באיסטנבול, טורקיה.

בית הכנסת נבנה לאור גידול האוכלוסייה היהודית בשכונת גלאטה הישנה (כיום מוקפת במחוז בייאולו) בסוף שנות השלושים. בית ספר יסודי יהודי נהרס בשנת 1949 לשם כך ובית הכנסת נבנה על חורבותיו. הבנייה הושלמה בשנת 1951. אדריכליו היו אליו ונטורה וברנר מוטולה, צעירים יהודים טורקים. חנוכת בית הכנסת נערכה ב-25 במרץ 1951 (י"ז באדר ה'תשי"א), במעמד הרב הראשי לטורקיה דאז, חכם באשי רפאל דוד סבאן.

נווה שלום הוא בית הכנסת הספרדי המרכזי והגדול ביותר באיסטנבול והוא פתוח לתפילה במיוחד בשבתות וימים נוראים והוא פתוח לבר מצוות, הלוויות וחתונות. בנוסף, במתחם בית הכנסת שוכן מוזיאון יהדות טורקיה.
* ב־6 בספטמבר 1986, מחבלים חמושים פתחו באש במהלך זמירות שבת, בפיגוע זה נרצחו 22 איש. מתקפה זו מיוחסת לטרוריסט הפלסטיני אבו נידאל.<ref name="nytimes"></ref><ref></ref><ref name="foxnews"></ref> (ראו הפיגוע בבית הכנסת באיסטנבול (1986)).
* ב־1 במרץ 1992 בוצע פיגוע על ידי שני גברים שלא גרם לנזק או נפגעים.
* ב־16 בנובמבר 2003 נפגע בית הכנסת מאחד מארבעת פיגועי מכוניות התופת שבוצעו באיסטנבול באותו שבוע (ראו הפיגועים באיסטנבול (2003)).<ref name=":0"></ref> אף על פי שקבוצת מיליטנטים טורקית מקומית בשם "חזית הפשיטה האסלאמית הגדולה" קיבלה אחריות לפיגועים, המשטרה טענה כי ההפצצות היו "מתוחכמות מכדי שיבוצעו על ידי אותה קבוצה". בנוסף, בכיר בממשלת ישראל אמר כי "התקיפה הייתה חייבת להיות מתואמת עם ארגוני טרור בינלאומיים".

== ראו גם ==
* יהדות טורקיה

== קישורים חיצוניים ==

* 
* [https://web.archive.org/web/20070513104859/http://www.musevicemaati.com/ הרבנות הראשית של טורקיה]
* [https://web.archive.org/web/20071017023123/http://www.salom.com.tr/Default.aspx עיתון שלום - העיתון היהודי הראשי בטורקיה]

== הערות שוליים ==

נווה שלום
נווה שלום
פוטבזאורוס

פוטבזאורוס (שם מדעי: Futabasaurus) הוא סוג של זוחל ימי ממשפחת האלאסמוזאוריים שחי במשך הקרטיקון העליון לפני בערך 85 מיליון שנה מזמננו והוא האלאסמוזאור הראשון שהתגלה ביפן. המאובנים שלו נחשפו לצד ממצאי צדפות Inoceramus, בתצורת טמיאמה שבפוקושימה, יפן ותוארו ב-2006 בידי החוקרים Sato ,Hasegawa ו-Manabe.

בסוג זה נכלל מין אחד - Futabasaurus suzukii, הקרוי על שם מגלה הממצאים סוזוקי. במקור השם Futabasaurus התייחס לממצאי דינוזאור תרופוד שהתגלה ביפן, אך נחשב לטקסון מוטל בספק הקרוב לטירנוזאוריים. שני הממצאים נקראים על שם קבוצת "Futaba Group" שגילתה את הממצאים של שתי הקבוצות.

היה זה פליוזאור גדול באורך 6.4 עד 9.2 מטרים ומשקל ממוצע של 3 עד 4 טונות והוא נחשב לקרובו של ההידרותרוזאורוס. הוא בעל בעל סנפירים רחבים דומים לסנפירי צבי ים, איתם חתר ביעילות במים והיה בעל צוואר ארוך ושרירי שעזר לו ללכוד טרף בהפתעה. עצם הבריח של הפליוזאור התמזגה עם עצם הזרוע ויצרה חלל רחב בחזהו. זוחל זה היה טורף גדול ומהיר שנע באוקיינוס השקט במרדף אחרי דגים ודיונונים.

==קישורים חיצוניים==

קטגוריה:אלאסמוזאוריים
קטגוריה:בעלי חיים שחיו בקרטיקון עליון באסיה
קטגוריה:פלזיוזאורים שחיו בקרטיקון
קטגוריה:פלזיוזאורים שחיו באסיה
קטגוריה:מאובני טקסונים שתוארו ב-2006
אנתוני פרנק

אנתוני מלכיאור פרנק (באנגלית: Anthony Melchior Frank; נולד ב-21 במאי 1931) הוא בנקאי יהודי-אמריקאי שכיהן כמנהל הכללי של דואר ארצות הברית בשנים 1988–1992.
==ראשית חייו==
אנתוני פרנק נולד בברלין, רפובליקת ויימאר, ללותר פרנק, בנם של זיגמונד פרנק, בנקאי, ושל לינה לבית רוטשילד. כשהיה בן שש היגרה המשפחה מגרמניה לארצות הברית. הוא למד בבית הספר התיכון הוליווד שבלוס אנג'לס. פרנק סיים לימודי תואר ראשון בדארטמות' קולג' והמשיך לימודי תואר שני בבית הספר טאק מנהל עסקים של דארטמות'. הוא גם המשיך ללימודים מתקדמים בכלכלה באוניברסיטת וינה.
==קריירה==
פרנק היה המנהל הכללי של "הבנק הארצי הראשון" (First Nationwide Bank) בסן פרנסיסקו. ב-1988 הוא נבחר על ידי מועצת המנהלים של שירות הדואר של ארצות הברית לתפקיד המנהל הכללי של דואר ארצות הברית והחל לכהן בתפקיד החל מה-1 במרץ אותה שנה. בתפקיד זה הוא כיהן עד להתפטרותו ב-1992, כאשר הוא ייסד את התאגיד הבנקאי העצמאי של אריזונה ( Independent Bancorp of Arizona).
==חיים אישיים==
פרנק נשוי לגיי פרנק ולשניים שני ילדים.

ב-1991 השתתף פרנק בפרק 22 של העונה השביעית של הסדרה בכיכובה של אנג'לה לאנסברי בתפקיד עצמו. ב-2010 הוא הופיע גם בתפקיד עצמו בסרט התעודי "רצח על ידי שליח" .

==הערות שוליים==

קטגוריה:המנהלים הכלליים של דואר ארצות הברית
קטגוריה:בוגרי אוניברסיטת וינה
קטגוריה:בוגרי דארטמות' קולג'
קטגוריה:אמריקאים ממוצא גרמני-יהודי
קטגוריה:אמריקאים שנולדו ב-1931
תסמונת העולם החדש

תסמונת העולם החדש היא מכלול של מחלות שאינן מדבקות הנוצרות כתוצאה מצריכת ג'אנק פוד ואורח חיים בלתי פעיל, היא שכיחה במיוחד בקרב עמים ילידים ביבשת אמריקה, אוקיאניה ובאזור הארקטי.<ref name="Gracey1995"></ref> היא מאופיינת בהשמנת יתר, מחלות לב, סוכרת, יתר לחץ דם ותוחלת חיים מקוצרת.

== גורמים ==
תסמונת העולם החדש מקושרת למעבר מתזונה מסורתית ופעילות גופנית לתזונה מערבית ואורח חיים בלתי פעיל. עיסוקים מסורתיים של ילידים - כגון דיג, חקלאות וציד - נטו לערב פעילות מתמדת, ואילו עבודות משרדיות מודרניות אינן כוללות זאת. הכנסת תחבורה מודרנית כגון מכוניות הפחיתה גם היא את המאמץ הגופני.<ref name="Atlantic2011"></ref> במקביל, מאכלים מערביים העשירים בשומן, מלח, סוכר ועמילן מזוקק מיובאים למדינות העולם החדש וכמות הפחמימות בתזונה עולה.<ref name="Keepers"></ref>

== אבחון ==
האבחנה אינה דורשת קריטריונים ספציפיים. לעיתים קרובות השמנת יתר ואחריה סיבוכים כמו יתר שומנים בדם, יתר לחץ דם ומחלות לב.

== טיפול ==

== ראו גם ==
* תסמונת מטבולית

== קישורים חיצוניים ==
* 
* 
* 

==הערות שוליים==

קטגוריה:סוגיות חברתיות
קטגוריה:מודרניות
קטגוריה:אמריקה הצפונית: בריאות ורפואה
קטגוריה:אוקיאניה: בריאות ורפואה
פורים בירושלים (אלבום)

פורים בירושלים הוא אלבום האולפן השישי של נגן הכליזמר הישראלי חיליק פרנק. האלבום יצא לאור בשנת-תשע"א 2010. האלבום מחולק ל-4 מחרוזות.

== רשימת רצועות ==
==== מחרוזת 1 ====

==== מחרוזת 2 ====

==== מחרוזת 3 ====

==== מחרוזת 4 ====

==קישורים חיצוניים==

קטגוריה:אלבומי 2010
קטגוריה:אלבומי מוזיקה יהודית
אלכסנדר פהלינג

אלכסנדר פהלינג (בגרמנית: Alexander Fehling; נולד ב-29 במרץ 1981) שחקן גרמני, הידוע בזכות משחקו בסרטו של קוונטין טרנטינו "ממזרים חסרי כבוד" <small>(2009)</small> ובסדרת הטלוויזיה האמריקאית "הומלנד". פהלינג שיחק גם בסרט הישראלי "פלאפל אטומי" בשנת 2015.

== ביוגרפיה ==
פהלינג נולד בברלין המזרחית, מזרח גרמניה.<ref name="shattuck"></ref><ref></ref> הוא למד משחק באקדמיה לאמנויות דרמטיות ארנסט בוש בין השנים 2003 עד 2007. הוא שיחק בסרטי קולנוע וטלוויזיה רבות.

הוא קיבל את פרס בקטגוריית השחקן על גילומו של סוון להנרט בסרט "לאורך הדרך באים תיירים" משנת 2006.<ref></ref> פהלינג שיחק בכמה הפקות תיאטרון ובעבר הוא זכה בפרס מטעם האקדמיה לאמנויות בברלין על תפקידו כנסיך בהפקת התיאטרון של "שלגיה".

פהלינג ידוע בעיקר בקרב קהל דוברי האנגלית בזכות תפקידו בסרטו של קוונטין טרנטינו, משנת 2009, "ממזרים חסרי כבוד". פהלינג גם דובב את הופעתו בגרסה הגרמנית של הסרט.

פהלינג הופיע בסדרת הטלוויזיה הומלנד, שעלתה לאוויר באוקטובר 2015. הוא שיחק את ג'ונאס הולנדר, יועץ משפטי של קרן דירינג וחבר של דמותה של קלייר דיינס, קארי מתיסון.

בשנת 2014 שיחק בסרט הקולנוע "מבוך השקרים", ובסרט האמריקאי-גרמני "שלאחר המוות" את דמותו של אריק אדלר. בשנת 2015 שיחק את אולי בסרט הישראלי "פלאפל אטומי", קופרודוקציה ישראלית-גרמנית-ניו זילנדית.

בשנת 2019 שיחק בסרט האמריקאי "חיים נסתרים" של הבמאי טרנס מאליק. באותה שנה שיחק גם בסרט "רומן בין השורות" המבוסס על הרומן "טוב נגד רוח הצפון" מאת הסופר האוסטרי דניאל גלטאואר.

בשנת 2023 גילם את דמותו של מקס ארנסט במיני-סדרה "אל מעבר האוקיינוס" מבית נטפליקס.

בשנת 2024 שיחק בסרט "Verbrannte Erde" מאת הבמאי הטורקי-גרמני תומאס ארסלאן <small>(אנ').</small>

==קישורים חיצוניים==

== הערות שוליים ==

קטגוריה:שחקני קולנוע וטלוויזיה גרמנים
קטגוריה:שחקני תיאטרון גרמנים
קטגוריה:גרמנים שנולדו ב-1981
אפקתוזאורוס

אפקתוזאורוס (שם מדעי: Epachthosaurus; מילולית: "לטאה כבדה") הוא סוג דינוזאור זאורופוד ענק מהענף הטיטאנוזאורים (בן לקבוצה ליתוסטרוטיה) ובעבר השתייך למשפחת הטיטאנוזאוריים שבוטלה.

האפקתוזאורוס התגלה בממצאים בצפון ובמרכז פטגוניה, ארגנטינה ותואר ב-1990. במראהו דמה לקרוביו הארגנטינוזאורוס והאנטארקטוזאורוס, אך לא התקרב אליהם בגודלו. נמצאו ממנו בעיקר שרידי חוליות וחוליות זנב שונות. עם זאת ממצא אחד מארגנטינה מכיל שלד כמעט שלם, למעט הגולגולת. הדינוזאור הגיע לאורך 18 עד 20 מטרים, ואולי היה מכוסה בגבשושיות קשיחות בדומה לסלטזאורוס. החוקר גרגורי ס. פאול העריך ב-2006 את אורכו ב-13 מטרים ומשקלו ב-5 טונות.

הוא נחשב לטיטאנוזאור פרימיטיבי עקב מפנה הפרקים שלו והצוואר הנמוך יחסית. הגולגולת הייתה קטנה יחסית עם בליטה בקדמת המצח והשיניים היו קצרות ומעוגלות בקצותם. הוא כנראה ניזון מעלי מחטניים וצמחייה דומה. הוא עצמו אולי ניצוד בידי קבוצות של אבליזאוריים כמו הקרנוטאורוס ששררו באזור בתקופתו.

== קישורים חיצוניים ==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1990
בלוזאורוס

בלוזאורוס (שם מדעי: Bellusaurus; מלטינית וולגרית: "bellus" - יפה, ביוונית עתיקה: "saurus" - זוחל/לטאה) הוא סוג של זאורופוד ממשפחת הקמרזאוריים שחי ביורה התיכון שלפני 180 עד 159 מיליון שנה מזמננו בסין. המאובנים שלו התגלו בשינג'יאנג ותוארו ב-1990. הוא התגלה בתצורת שישוגיו בה התגלו מספר רב של יצורים קדומים, ביניהם יינלונג, ג'יאנג'ונוזאורוס, סריקיפטרוס, הממנצ'יזאורוס והטורפים גואלונג וסינרפטור. נמצאו 17 פרטים מהסוג המשתייכים למין Bellusaurus sui.

הבלוזאורוס היה קרובו הקדום של הקמרזאורוס עם מבנה גפיים וראש דומים, אך שבעבר נחשב לקרובו של הצטיוזאורוס, והוא היה זאורופוד קטן וקצר צוואר באורך 4.8 מטרים ומשקל ממוצע של 500 קילוגרם. ממצאים רבים נחשבים לפרטים צעירים שנקברו יחדיו, ייתכן כתוצאה מאסון גדול.

== קישורים חיצוניים ==

קטגוריה:קמרזאוריים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1990
France

France (בעברית: צָרְפַת) הוא אלבום האוסף השנים עשר של הזמרת-יוצרת האנגלייה שרה ברייטמן.<ref name=":1"></ref> האלבום יצא לאור ב-20 בנובמבר 2020.<ref name=":2"></ref><ref></ref> הוא תוכנן לצאת בשנת 2006, כגרסה בשפה הצרפתית של אלבום האוסף, Diva: The Singles Collection, אך לאחר מאבק עם חברת התקליטים שלה, הרעיון נגנז ואלבום אוסף זה יצא במקומו.<ref name=":0"></ref>

האלבום יועד להפצה בצרפת בלבד, מבלי שיצא בשאר רחבי העולם.<ref name=":1" /><ref name=":2" /><ref name=":0" />

== רקע והוצאה ==
בשנת 2006, הוציאה ברייטמן את אלבום האוסף, Diva: The Singles Collection. ביפן זכה אלבום האוסף להצלחה חסרת תקדים, כאשר בשבוע הפתיחה שלו נמכר שם בלמעלה מ-77,000 עותקים. בנוסף לכך, הפך אלבום האוסף לאלבום הקלאסי הנמכר ביותר במדינה בשנת 2007, עם מכירות של למעלה מ-600,000 עותקים.<ref></ref> לאור הצלחת אלבום האוסף, הוחלט כי גרסה בשפה הצרפתית שלו תופץ בצרפת, אך לאחר מאבק עם חברת התקליטים שלה, הרעיון נגנז.<ref name=":0" />

== ביקורת ==
כלפי האלבום, הופנו ביקורת מטעם מבקרי מוזיקה ואתרי מוזיקה שונים.<ref></ref><ref></ref><ref></ref><ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!צרפת
|20 בנובמבר 2020
|הזרמת מוזיקה • הורדה דיגיטלית • תקליטור
|דקה גולד
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:אלבומי אוסף מ-2020
קטגוריה:אלבומי אוסף של שרה ברייטמן
קטגוריה:אלבומי אוסף בצרפתית
קטגוריה:אלבומי חברת נמו רקורדס
ג'יינוזאורוס

ג'יינוזאורוס (שם מדעי: Jainosaurus) הוא סוג של דינוזאור זאורופוד מקבוצת הטיטאנוזאורים שחי במשך הקרטיקון העליון במשך המאסטריכט, לפני 68 מיליון שנה מזמננו, באזור הודו של ימינו. המאובניו נתגלו בתצורת למטה שבמאדהיה פרדש, הודו.
== מאפיינים ==
לג'יינוזאורוס הייתה עצם זרוע באורך 134 סנטימטרים, והוא היה קטן יחסית לקרוביו, אך עדיין הגיע לגובה של שישה מטרים בראשו ואורכו הגיע ל-18 מטרים. הוא היה פרימיטיבי ביחס לטיטאנוזאורים והיה קרובם של הבוניטזאורה והאנטארקטוזאורוס מאמריקה הדרומית. את שמו המדעי קיבל על שם הפלאונטולוג ההודי סוהאן לאל ג'יין (Sohan Lal Jain), אשר ערך מחקר נרחב על הדינוזאור. הג'יינוזאורוס תואר למדע ב-1995 בידי אדריאן פול האנט (Adrian Paul Hunt), אף שכמה חוקרים סוברים שהוא טקסון בטל השייך לסוג טיטאנוזאורוס או אולי לאנטארקטוזאורוס. כמה מדענים גם שייכו אותו למשפחת הדיקראוזאוריים בעלת הזיזים על שדרתם, אך נראה שמדובר באבולוציה מתכנסת מאחר שמבנה הגפיים דומה יותר לטיטאנוזאור.

==קישורים חיצוניים==

קטגוריה:בעלי חיים שתוארו ב-1995
קטגוריה:אנטארקטוזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:מאובני טקסונים שתוארו ב-1995
אברהם בית הלוי

אברהם בצלאל בית הלוי (25 במאי 1913 – 21 בינואר 1944) היה כדורגלן יהודי יליד פולין, ששיחק בארץ ישראל בתקופת המנדט הבריטי במדי הפועל תל אביב, ונהרג בלחימה במלחמת העולם השנייה.

==קורות חיים==
בית הלוי נולד בשנת 1913 בקאליש שבפולין ועלה לארץ ישראל ב-1920. בשנת 1929 בזמן לימודיו בגמנסיה הרצליה, הצטרף להפועל תל אביב ששיחקה בליגת ארץ ישראל בכדורגל והיה שחקן הגנה. 

לאחר סיום לימודיו הצטרף להגנה, שימש בה כמתורגמן, והשתתף בפעילות מבצעית. 

היה חבר בסגל נבחרת ארץ ישראל בכדורגל, וב-20 בפברואר 1938 היו הוא ואחיו, ג'רי בית הלוי צמד האחים הראשון המופיע יחדיו במשחק נגד נבחרת יוון, הופיע סך הכל ב-2 משחקי נבחרת.

בשנת 1939 הצטרף למכבי תל אביב במסע משחקים באוסטרליה, ושם החליט להישאר. במהלך מלחמת העולם השנייה גויס לצבא אוסטרליה יחד עם מנחם מרימוביץ' ונשלח לגינאה החדשה לקרבות נגד היפנים. ב-21 בינואר 1944 נהרג במהלך הקרבות, ונקבר שם. במהלך השנים ניסו להעלות את עצמותיו לקבורה בישראל, אך ללא הצלחה.

== קישורים חיצוניים ==

* באתר "יזכור"
* [https://www.cwgc.org/find-records/find-war-dead/casualty-details/2167078/ABRAHAM%20BEZALEL%20BETH-HALEVY/ אברהם בית הלוי], באתר ועדת חבר העמים לקברי מלחמה

== הערות שוליים ==

קטגוריה:כדורגלני נבחרת ארץ ישראל
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:בוגרי גימנסיה הרצליה
קטגוריה:חיילים יהודים במלחמת העולם השנייה
קטגוריה:יהודים בצבא האוסטרלי
קטגוריה:ספורטאים יהודים אוסטרלים
קטגוריה:יהודים פולנים
קטגוריה:מגני כדורגל ארץ-ישראלים
קטגוריה:לוחמי ההגנה
קטגוריה:יורדים מארץ ישראל
קטגוריה:אנשי העלייה השלישית
קטגוריה:אנשי צבא אוסטרלים במלחמת העולם השנייה
קטגוריה:ארץ-ישראלים שנולדו ב-1913
קטגוריה:ארץ-ישראלים שנפטרו ב-1944
קטגוריה:אוסטרלים שנהרגו במלחמת העולם השנייה
שמשון ולנר

שמשון וֶלנר (נולד ב-29 ביוני 1941) הוא יזם ישראלי. מייסד יקב רמת הגולן ומנכ"ל החברה בשנים 1982–1990, פעיל בתעשיית היין הכשר בשנים 1982–1990 ו-1995–2017.

== ביוגרפיה ==
ולנר נולד בשנת 1941 בתל אביב, בארץ ישראל המנדטורית. בנם של יפה (1914–2001) וחיים (1906–1991) ולנר (בני דודם של אלתר ולנר ושמחה ולנר).

שירת בגרעין נח"ל בראש הנקרה ובשנת 1968 הצטרף לגרעין בקיבוץ מרום גולן. ולנר הוביל את הכשרת הקרקע בקיבוץ, הקמת מחצבת הטוף, ובניית ארבעה מאגרי מים לקיבוץ ובין מתכנני תוכנית מאגרי המים ברמת הגולן.

בשנת 1975 הקים את בית האריזה "פירות גולן" שכיום נקרא "בראשית". בית האריזה שימש את קיבוצי הגולן לאריזה והפצה של יבול התפוחים. בית אריזה זה היה הראשון בישראל אשר אימץ שיטות עבודה מתקדמות שהיו נהוגות בארצות הברית, אשר כללו מיכון של הליך המיון, לפי משקל הפרי וקוטרו.

בשנת 1982 החל לבדוק את היתכנות הקמת יקב ברמת הגולן, אשר ינצל את תנאי האקלים הייחודיים באזור, ואת התוצרת החקלאית של קיבוציי הסביבה. לאחר מחקר הכלל סיור של כמה חודשיים ביקבים בארצות הברית, הגיש תוכנית לפיילוט הקמה בעלות של 100 אלף דולר, שתספיק להרצה של שנה אחת. התוכנית ובקשת התקציב אושרו על ידי שבעה יישובים ברמת הגולן: אורטל, אלוני הבשן, אל-רום, רמת מגשימים, גשור, יונתן ועין זיוון ושל יישוב גלילי אחד: רמות נפתלי.

בשנת 1983 נוסד היקב בשם "יקבי רמת הגולן". את תוצרתו הראשונה של היקב סיקר העיתונאי הנודע תומאס פרידמן בכתבה נרחבת בניו יורק טיימס, אשר סללה את הדרך להצלחתו מחוץ לישראל.

ולנר אימץ שיטות עבודה וייצור מתקדמות, אשר לא היו נהוגות בישראל של אותם ימים, והיה היקב הישראלי הראשון שזכה בתחרויות בינלאומיות ב-1987, יין ירדן (מתוצרת יקבי רמת הגולן) קיבל מדליית זהב בתחרות מפורסמת IWSC בלונדון. הדבר נחשב אז להישג מדהים לתעשיית היין בישראל, וסימן את קפיצת המדרגה של התעשייה.
הווארד גולדברג, אחד מעיתונאי היין החשובים בעולם, כתב אז מאמר בניו יורק טיימס, בו ציין כי יש מהפכת יין בישראל. ולנר ניהל את היקב עד שנת 1990, עת עבדו בתפעול היקב הרווחי קרוב לעשרים עובדים, והתפוקה השנתית שלו נמדדה במיליוני בקבוקים.

בשנת 1987, בתור מנכ"ל יקבי רמת הגולן, היה לראשון בישראל אשר קיבל את פרס איש השיווק של השנה של איגוד השיווק הישראלי ביחד עם מנכ"ל אפיליידי.

לאחר פרישתו מהיקב, המשיך לקדם יוזמות ברמת הגולן, בהם נתחי רמת הגולן, תאגיד רמת הגולן, וייצור שמן ביקבי רמת הגולן.

בשנת 1995, חזר לתעשיית היין יחד עם רעייתו ליאורה והחל לייצר יין כשר במעל 11 יקבים ב-6 מדינות שונות בעולם תחת המותג "יינות ולנר". העסק שהוקם הפיץ יין כשר בארצות הברית ובעוד 25 מדינות, עד ליציאת בני הזוג לגמלאות בשנת 2017.

מבקר היינות הישראלי דניאל רוגוב המשיך לסקר את תוצרתו של ולנר גם במיזם זה.

היה נשוי לליאורה עד פטירתה ב-2019. השניים הורים לשלושה בנים ושלוש בנות.

== קישורים חיצוניים ==

* 
* אדם מונטיפיורי ,[http://kosher-wine.co.il/blog/כתבות-מעיתונים/224-מהפיכת-היין-בארץ.html מהפכת היין בארץ], באתר Wines Israel.
* ערב חדש, [https://youtu.be/EFIk63BOjTE ריאיון עם שמשון ולנר], 1987.
* [https://youtu.be/30c8bl4Ze44 מקבץ כתבות טלוויזה על שמשון ולנר בארץ ובעולם.]
* איגוד השיווק הישראלי, [https://www.ishivuk.co.il/כיצד-נולד-איש-השיווק-של-החודש/ איש השיווק של השנה הראשון בישראל], באתר איגוד השיווק הישראלי.

== הערות שוליים ==

קטגוריה:יין
קטגוריה:מנהלים ישראלים
קטגוריה:יזמים ישראלים
קטגוריה:חברי גרעיני נח"ל
קטגוריה:מרום גולן: אישים
קטגוריה:ישראלים שנולדו ב-1941
המפקח מגרה (סדרת טלוויזיה, 2016)

המפקח מגרה (באנגלית: Maigret) היא סדרת טלוויזיה בריטית בהפקת רשת ITV שעלילתה מתרחשת באמצע שנות ה-50 בצרפת.<ref>The Montmartre episode at 1:26:41 shows a calendar dated 1955.</ref> הפרק הראשון שודר ב-28 במרץ 2016, השני בחג המולד 2016. עונה שנייה (גם היא של שני פרקים) שודרה בשנת 2017. זהו עיבוד לספריו של ז'ורז' סימנון המציג את הבלש הצרפתי הבדיוני ז'ול מגרה, אותו מגלם רואן אטקינסון.<ref></ref> במאי 2018 דווח כי הסדרה בוטלה על ידי ITV.<ref name="Den"></ref><ref name="Hörzu"></ref> הסדרה שודרה לראשונה בארצות הברית ב-31 באוגוסט 2019, בערוץ Ovation.<ref></ref>

== פרקים ==
;עונה ראשונה
{| class="wikitable""
! #
! שם
! תאריך שידור
|-
| 1
| dir="ltr" | Maigret Sets a Trap
| 28 במרץ 2016
|-
| 2
| dir="ltr" | Maigret's Dead Man
| 25 בדצמבר 2016
|-
|}
;עונה שנייה
{| class="wikitable""
! #
! שם
! תאריך שידור
|-
| 3
| dir="ltr" | Maigret's Night at the Crossroads
| 16 באפריל 2017
|-
| 4
| dir="ltr" | Maigret in Montmartre
| 24 בדצמבר 2017
|-
|}

== צוות השחקנים ==
* רואן אטקינסון כפקד ז'ול מגרה
* לוסי קוהו כמאדאם מגרה
* שון דינגוול כמפקח ז'נבייה
* ליאו סטאר כמפקח לפואינטה
* מארק היפ כדוקטור מוירס
* יו סיימון כד"ר פול
* קולין מייס בתפקיד פקד לוגנון
* איידן מקארדל כשופט קומיליו

== הפקה ==
=== עונה 1 ===
מדרגות ג'זסיטה בבודפשט שימשו כמדרגות ב[[מונמארטר<ref>[https://www.radiotimes.com/travel/2017-04-16/follow-in-the-footsteps-of-rowan-atkinsons-maigret-in-budapest/ Follow in the footsteps of Rowan Atkinson’s Maigret… in Budapest], RadioTimes 16th April 2017, accessed 29 July 2018</ref>]]
הפרקים צולמו בעיקר בבודפשט ובסנטאנדרה, הונגריה, כפריז של שנות ה-50.

רואן אטקינסון, המגלם את ז'ול מגרה, הוא מעריץ גדול של הספרים ואמר, "אני זולל את הרומנים של מגרה כבר הרבה שנים ואני מאוד מצפה לגלם דמות כל כך מסקרנת, בעבודה בפריז, בתקופה מרתקת בתולדותיה."<ref></ref><ref></ref>

=== עונה 2 ===
מבנים אלה ברחוב אלקוטמאני, סנטאנדרה, שימשו לצילומי הפרק "מגרה במונמארטר".<ref>[https://www.szeretlekmagyarorszag.hu/ismet-magyarorszagon-forgat-mr-bean-szentendrebol-francia-kisvaros-lett/ Ismét Magyarországon forgat Mr. Bean, Szentendréből francia kisváros lett], 29 January 2017, retrieved 3 August 2018</ref>
ב-17 ביוני 2016, לפני עלייתו של הפרק השני, ולאחר הפופולריות של הראשון, הזמינה ITV שני פרקים נוספים שההפקה שלהם הייתה אמורה להתחיל בנובמבר 2016, ולהימשך עד פברואר 2017.<ref name="2017eps"></ref>

== קישורים חיצוניים ==

* 

==הערות שוליים==

קטגוריה:תוכניות טלוויזיה שמתרחשות בפריז
קטגוריה:סרטים מבוססי ספרים
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-2010
ריהאם יעקוב

ריהאם יעקוב (בערבית: ريهام يعقوب; 28 בדצמבר 1991 – 19 באוגוסט 2020) הייתה רופאה ופעילה למען זכויות אדם עיראקית. נהגה באופן עקבי לצאת בקמפיינים נגד הפרת זכויות אדם בעיראק, והייתה דמות בולטת במחאה נגד הממשל העיראקי מאז 2018, עד להתנקשות בחייה ב־2020.

== הרצח ==
ב-19 באוגוסט 2020, נורתה ריהאם יעקוב בראשה על ידי מתנקש בבצרה. לפי עדויות, אדם הרכוב על אופנוע נצמד למכונית בה שהתה יעקוב, ופתח לעברה באש. יעקוב נהרגה, ועוד שלוש נשים ששהו עמה נפצעו מהירי, אחת הפצועות מתה מפצעיה מאוחר יותר.

=== תגובות לרצח ===
בעקבות הרצח, ראש ממשלת עיראק מוסטפא אל-כאזמי הבטיח לעשות כל שנדרש על מנת שכוחות הביטחון יעשו את המוטל עליהם.

ז'נין הניס-פלאסחארט תיארה את הרצח כ"איום רציני לביטחון וליציבות" בבצרה.

==קישורים חיצוניים==

== הערות שוליים ==

קטגוריה:פמיניסטיות ערביות
קטגוריה:קורבנות רציחות פוליטיות באסיה
קטגוריה:ילידות 1991
קטגוריה:עיראקים שנולדו ב-1991
קטגוריה:נפטרות ב-2020
קטגוריה:עיראקים שנפטרו ב-2020
Mr. Sandman

"Mr. Sandman" ("מיסטר סנדמן") הוא שיר פופולרי שנכתב על ידי פאט בלארד. השיר הוקלט לראשונה במאי 1954 על ידי ווהן מונרו ותזמורתו, ומאוחר יותר באותה שנה הוקלט על ידי להקת הנשים האמריקנית הקורדטס ועל ידי להקות הקוורטט וה-The Four Aces . מילות השיר מביעות בקשה ממיסטר סנדמן, שיביא עימו חלום – התייחסות לדמות הפולקלוריסטית איש החול אשר מביאה חלומות (טובים או רעים) על ידי הזלפת חול על עיני הישנים מתוך שקית חול התלויה לו על צווארו.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי צ'אק ברי, צ'ט אטקינס, לינדה מקרטני, לינדה רונסטאדט, מרווין גיי, שרה ברליס, האחיות אנדרוז ו-Pomplamoose.

השיר מסומפל בסינגל של הזמרת הישראלית נועה קירל, "Please Don't Suck".<ref name=":1"></ref>

== קישורים חיצוניים ==

* [https://www.songfacts.com/facts/the-chordettes/mr-sandman מידע על היצירה Mr. Sandman], באתר Songfacts.com 

== הערות שוליים ==

קטגוריה:שירי 1954
קטגוריה:שירים באנגלית
קטגוריה:שירים על דמויות גבריות בדיוניות
קטגוריה:שירים על חלומות
קטגוריה:סינגלים בהוצאת וורנר רקורדס
קטגוריה:סינגלים בהוצאת מרקורי רקורדס
Louie Louie

Louie Louie (לואי לואי) הוא שיר רית'ם אנד בלוז שנכתב והולחן על ידי המוזיקאי האמריקאי ריצ'רד ברי בשנת 1955. הגרסה הנודעת ביותר של השיר היא הגרסה שבוצעה בשנת 1963 על ידי להקת הגראז' רוק The Kingsmen . השיר מבוסס על המנגינה "אל לוקו צ'ה צ'ה". השיר עוסק במלח ג'מייקני שחוזר לג'מייקה על מנת להיפגש שוב עם אהובתו.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי הקינקס, The Beach Boys, אוטיס רדינג, הטרוגס, דייוויד בואי, אייק וטינה טרנר, פרנק זאפה להקת גרייטפול דד, להקת MC5, פטי סמית', להקת הקלאש, להקת מוטורהד, בארי וייט, ג'ואן ג'ט, איגי פופ, רוברט פלאנט, ולהקת קיס.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|169
|<ref></ref>
|}

== קישורים חיצוניים ==

* [https://www.songfacts.com/facts/the-kingsmen/louie-louie מידע על היצירה Louie Louie], באתר Songfacts.com 

== הערות שוליים ==

קטגוריה:שירי 1955
קטגוריה:שירים באנגלית
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת EMI רקורדס
Tutti Frutti

Tutti Frutti (טוטי פרוטי) הוא שיר שנכתב על ידי הזמר האמריקאי ליטל ריצ'רד ודורותי להבוסטרי אשר הוקלט לראשונה בשנת 1955 והפך בהמשך ללהיט הגדול הראשון של ליטל ריצ'רד. 

השיר דורג בעבר במקום ה-43 בדירוג 500 השירים הגדולים בכל הזמנים של הרולינג סטון.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי אלביס פרסלי, להקת קווין, אלטון ג'ון, ולהקת MC5.

== קישורים חיצוניים ==

* [https://www.songfacts.com/facts/little-richard/tutti-frutti מידע על היצירה Tutti Frutti], באתר Songfacts.com 

קטגוריה:שירי 1955
קטגוריה:שירים באנגלית
Only You (And You Alone)

"" הוא שיר פופ אמריקאי שהולחן במקור על ידי באק ראם. השיר הוקלט במקור על ידי להקת הפלאטרס בשנת 1955. השיר היה לאחד משירי הבלדה הרומנטיות המצליחים ביותר בשנות ה-50 של המאה ה-20.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי להקת ג'וני אוטיס, קרל פרקינס, ליטל ריצ'רד, לואי ארמסטרונג, דיאנה רוס, ג'ון לנון, ג'יימס בראון, פרי קומו, The Hilltoppers, פרנק פורסל, רינגו סטאר, ברנדה לי, רוי אורביסון, ריבה מקנטייר, והארי קוניק ג'וניור.

== קישורים חיצוניים ==

קטגוריה:שירי 1954
קטגוריה:סינגלים מ-1954
קטגוריה:שירים באנגלית
קטגוריה:שירים שהופקו על ידי ריצ'רד פרי
קטגוריה:שירים על בדידות
קטגוריה:סינגלים שהגיעו למקום הראשון בנורווגיה
קטגוריה:סינגלים בהוצאת אפל רקורדס
קטגוריה:סינגלים בהוצאת וורנר רקורדס
קטגוריה:סינגלים בהוצאת מרקורי רקורדס
Love Me Tender

"Love Me Tender" (בעברית: "אהבי אותי ברכות") הוא שיר של הזמר אמריקאי אלביס פרסלי, אשר בוצע במקור עבור סרט הקולנוע האמריקאי "אהבי אותי ברכות", בו כיכב פרסלי.

השיר מבוסס על המנגינה של השיר "Aura Lea" שנוצרה במקור במלחמת האזרחים האמריקנית.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי פרסי סלדג', לינדה רונסטאדט, להקת The Platters, ריקי נלסון, אנגלברט האמפרדינק, נורה ג'ונס, ג'יימס בראון, טוני בנט, פרנק סינטרה, ג'וני מאטיס, וסקאטמן ג'ון.

== קישורים חיצוניים ==

* [https://www.songfacts.com/facts/elvis-presley/love-me-tender מידע על היצירה Love Me Tender], באתר Songfacts.com 

קטגוריה:שירי 1956
קטגוריה:סינגלים מ-1956
קטגוריה:שירי אלביס פרסלי
קטגוריה:שירי לינדה רונסטאדט
קטגוריה:שירים באנגלית
קטגוריה:בלדות משנות ה-1950
קטגוריה:שירי כסף בממלכה המאוחדת
קטגוריה:סינגלים בהוצאת RCA רקורדס
אוזרפטור

אוזרפטור (שם מדעי: Ozraptor; מילולית: "שודד אוסטרלי") הוא סוג של דינוזאור תרופוד מקבוצת הצרטוזאורים שחי באוסטרליה של היורה לפני 169 מיליון שנה מזמננו. הוא התגלה בתצורת אבן חול קולאלורה שבאוסטרליה המערבית.

== מאפיינים ==
השלדים הראשונים של הדינוזאור התגלו ב-1967 בידי קבוצת ילדים ליד ג'רלדטון, ואלה נחקרו בידי אוניברסיטת אוסטרליה המערבית ולאחר מכן בידי המוזיאון להיסטוריה של הטבע בלונדון. הממצאים הזכירו לחוקרים הראשונים עצמות צבים, אך החוקרים ראלף מולנר וג'ון א. לונג ראו בהם שרידי עצמות ירך של תרופוד גדול. הוא נקרא "שודד" עקב דמיונו לרפטור, אף שלא היה קרוב לאלה כלל. משמעות המין היחיד שנמצא - Ozraptor subotaii קרויה על שם דמות הגנב הקשת סאבוטייל (Subotai) מהסרט קונאן הברברי.

דינוזאור זה היה קרובו של הצרטוזאורוס, אך היה קרוב מעט גם לקרנוטאורוס עם עצם שוק באורך 17 עד 20 סנטימטרים, ממנה נראה שאורך הדינוזאור השלם הגיע לשני מטרים. לצידו של הרואטוזאורוס הוא נחשב לאחד מהדינוזאורים הוותיקים ביותר באוסטרליה.

==קישורים חיצוניים==

קטגוריה:צרטוזאוריה
קטגוריה:דינוזאורים שחיו ביורה תיכון
קטגוריה:דינוזאורים שחיו ביורה באוסטרליה
קטגוריה:מאובני טקסונים שתוארו ב-1998
אברהם ממיסטבלוב

אברהם מַמִיסְטְבַלוֹב (בגאורגית: აბრამ მამისთვალოვი, תעתיק מגאורגית: אברהם מַמִיסְתְוַואלוֹב; 1 באוקטובר 1921 – 19 בנובמבר 2005) היה סופר, מתרגם ועיתונאי יהודי-גאורגי.

==ביוגרפיה==

ממיסטבלוב נולד בצחינוואלי שבגאורגיה הסובייטית. עד לעלייתו ארצה בינואר 1974 כתב והוציא לאור בגאורגיה שבעה ספרים בבתי הוצאה ממלכתיים. חלק ניכר מיצירותיו נכתבו בנושאים יהודיים. בין היתר פרסם רומן רחב יריעה מחיי יהודי גאורגיה, ספרי שירה שתורגמו לרוסית ונודעו ברחבי ברית המועצות. עם עלייתו ארצה עסק בעיתונות ישראלית בשפה הגאורגית, ולאחר מכן עבד במשרד האוצר.

יצירותיו שתורגמו לעברית:
* סיבוכים (1977, הוצאת עם הספר, תרגום גרשון בן אורן)
* סיפורים ססגוניים (1984, הוצאת צ'ריקובר, תרגום דוידה קרול)
* צל המוות: רומן מתח (1998, הוצאת שוכורה)

בשנת 1983 הקים ממיסטבלוב, יחד עם אחרים, את ההוצאה לאור "שוּכּוּרָה", שמטרתה העיקרית הייתה הוצאת ספרי קודש לאור עבור יוצאי גאורגיה בישראל ומחוצה לה. הספר הראשון שיצא לאור היה "סידור", ספר תפילות מלא באותיות גאורגיות. תרגום החומש, שנעשה על ידי שני מתרגמים נוספים, נסתיים בשנת 1990 וזכה לתהודה רבה. בשנת 1994 העניקה אגודת הסופרים של גאורגיה לתרגום פרס ממלכתי על שם מַצַ'בֶּלִי {על שם איוואנה מצ'בלי); בשנת 1995 הביא את הפרס לארץ נשיא גאורגיה אדוארד שוורדנדזה והעניק אותו באופן אישי למתרגמים.

==מקורות==
* גרשון בן-אורן, "[http://www.ybz.org.il/_Uploads/dbsAttachedFiles/Article_84.6(1).pdf שלושה תרגומי התנ"ך האחרונים לגרוזית: בגאורגיה, בשוודיה ובישראל]", פעמים 84 קיץ תש"ס, עמ' 84–86

==קישורים חיצוניים==

==הערות שוליים==

קטגוריה:מתרגמים יהודים גאורגים
קטגוריה:סופרים יהודים גאורגים
קטגוריה:עיתונאים יהודים גאורגים
קטגוריה:אישים הקבורים בבית הקברות ירקון
קטגוריה:ישראלים ילידי גאורגיה
קטגוריה:עולים בשנות ה-1970
קטגוריה:משוררים יהודים
קטגוריה:משוררים גאורגים
קטגוריה:עובדי משרד האוצר
קטגוריה:ישראלים שנולדו ב-1921
קטגוריה:ישראלים שנפטרו ב-2005
לוסיין לוי-דהורמר

לוסיין לוי-דהורמר (בצרפתית: Lucien Lévy-Dhurmer; 30 בספטמבר 1865 – 24 בספטמבר 1953) היה צייר ואמן ארט-נובו יהודי-צרפתי.

==ביוגרפיה==
לוסיין לוי נולד למשפחה יהודית באלג'יר. בשנת 1879 החל ללמוד רישום ופיסול בפריז. הוא הציג לראשונה ב"סלון פריז" בשנת 1882, שם הציג פלאק קרמיקה קטן.

בשנת 1887 לוי החל להתגורר ליד קאן שבדרום צרפת, ופיקח על עיצוב קרמיקה. בין השנים 1886 עד 1895 עבד ביצירות קרמיקה, ולאחר מכן כמנהל אמנותי של הסטודיו של קלמנט מסייר. בסביבות 1892 הוא יצר את יצירות הקרמיקה העצמאיות הראשונות שלו, שהושפעו מהאמנות האיסלמית. בשנת 1895 הוא עזב לפריז כדי להתחיל קריירה בציור. בערך בתקופה זו ביקר באיטליה והושפע עוד יותר מאמנות הרנסאנס.

בשנת 1896 הציג את הציורים הראשונים שלו בשם לוסיין לוי-דוהרמר; הוא הוסיף את שתי ההברות האחרונות של שם הנעורים של אמו 'גולדהורמר', כדי להבדיל את עצמו מאנשים אחרים בשם לוי. עד מהרה הפכו ציוריו לפופולריים. הוא צייר נופים בשמן ובפסטל, בסגנון דומה לויסלר ומונה.

בשנת 1914 נשא את אמי פורנייה, שהייתה עורכת העיתון הפמיניסטי "לה פרונד" ("La Fronde").

נפטר בשנת 1953 בלה-וסינט שבמערב פריז.

==קישורים חיצוניים==

קטגוריה:ציירים צרפתים
קטגוריה:ציירים יהודים צרפתים
קטגוריה:צרפתים שנולדו ב-1865
קטגוריה:צרפתים שנפטרו ב-1953
רונלד זרפלד

רונלד זרפלד (בגרמנית: Ronald Zehrfeld; נולד ב-15 בינואר 1977) הוא שחקן גרמני. בין היתר השתתף בסרטי הקולנוע "ברברה" משנת 2012, "בין שני עולמות" ו"פניקס" משנת 2014. הופיע גם בסדרת הטלוויזיה "ברברים".

==ביוגרפיה==

זרפלד נולד ב-15 בינואר 1977 במזרח ברלין, אז גרמניה המזרחית.

== קריירה ==
זרפלד ערך את הופעת הבכורה שלו בשנת 2005 עם תפקיד ראשי בסרט "הקקאדו האדום" של הבמאי דומיניק גראף. הוא כיכב בסרט הפיראטים הקומי "12 צעדים ללא ראש" בבימויו של סוון טאדיקן שם שיחק בתפקיד הפיראט קלאוס סטרטבק.

בשנת 2010 הוא שיחק בתפקיד ראשי כבלש משטרת ברלין האידיאליסט בסדרת הטלוויזיה, בת עשרה פרקים, "Im Angesicht des Verbrechens". בשנת 2011 הוא שב לעבוד עם גראף בדרמת הפשע "אזהרת קסנדרה" (2011) הפעם בתפקיד הנבל, ובדרמת הפשע בטלוויזיה "הילדה הבלתי נראית". באותה שנה הוא השתתף בתפקיד משנה במותחן המסתורין של מתיאס גלסנר "שעת הזאב".

בשנת 2012 שיחק בסרט הקולנוע "ברברה" של הבמאי כריסטיאן פטצולד, שזכתה בפרס דוב הכסף לבמאי הטוב ביותר בפסטיבל הסרטים הבינלאומי ה-62 בברלין. הסרט היה מועמד לפרס אוסקר לסרט הבינלאומי הטוב ביותר בטקס פרסי אוסקר ה-85, אך הוא לא הגיע לרשימה הקצרה הסופית.

בשנת 2014 הופיע זרפלד בכמה סרטים. בסרטו ההיסטורי של דומיניק גרף "אחיות אהובות" הוא שיחק את וילהלם פון וולזוגן, חבר הקולג' של הדמות הראשית פרידריך שילר. הסרט נבחר לנציג הגרמני פרס אוסקר לסרט הבינלאומי הטוב ביותר בטקס פרסי אוסקר ה-87, אך לא היה מועמד. בדרמת המלחמה "בין שני עולמות" הוא הופיע כחייל גרמני באפגניסטן. הוא שיחק בסרט הילדים, "Rico, Oskar und die Tieferschatten". הוא שיחק גם בדרמה של כריסטיאן פטצולד "פיניקס" לצד נינה הוס. הסרט זכה לשבחי הביקורת.

בשנת 2015 שיחק בסרט האמת של פריץ באוור כעו"ד צעיר, עוזרו של באוור.

בשנת 2016 שיחק בסרט הישראלי הפורצת, בביומוי הגר בן-אשר.

בשנת 2020 לוהק לתפקיד "ברולף" בסדרה "ברברים" בהפקת נטפליקס. בשנת 2021 לוהק לסרטה של מרגרטה פון טרוטה "Bachmann & Frisch".

זרפלד זכה בפרס הקולנוע הגרמני לשנת 2016 בקטגוריית שחקן המשנה הטוב ביותר על תפקידו בסרט המתח ההיסטורי של לארס קראום האמת של פריץ באוור.

==קישורים חיצוניים==

קטגוריה:שחקני קולנוע וטלוויזיה גרמנים
קטגוריה:גרמנים שנולדו ב-1977
אלכסנדר זבינס

אָלֶכְּסַנְדֶּר זֵבִינְס או אָלֶכְּסַנְדֶּר השני (ביוונית עתיקה: Ἀλέξανδρος θεός; 150 לפנה"ס – 123 לפנה"ס) היה מלך הממלכה הסלאוקית ההלניסטי ושליט על סוריה בין 128 ל-123 לפנה"ס. היה בנו של אלכסנדר באלאס או בנו המאומץ של אנטיוכוס השביעי.

ירושת קודמיו הפילה את הממלכה לכדי מלחמת אזרחים על הכס. אלכסנדר עלה לכוח בעת בשנת 128 לפנה"ס כבש את הבירה אנטיוכיה. לאחר שהובס במלחמת האזרחים הוא נהרג בדרכו למציאת מחסה בעיר צור.

== ביוגרפיה ==
בנובמבר 132 לפנה"ס, החלה מלחמת אזרחים במצרים התלמיית בין תלמי השמיני לאחותו קלאופטרה השנייה, מלכת מצרים. ב-128 לפנה"ס פעל דמטריוס השני, מלך הממלכה הסלאוקית בסוריה לתמוך בקלאופטרה, שכן הייתה אמה של קלאופטרה תאה, מלכת הממלכה הסלאוקית אשר הייתה אשתו של דמטריוס. בתגובה תלמי השמיני העביר תמיכה וכספים לאלכסנדר זבינס אשר דרש את הכתר לפי ירושת אביו אלכסנדר באלאס.

עם לקיחת אנטיוכיה הפך זבינס למלך בפועל של הממלכה הסלאוקית בעוד מלחמת האזרחים המשיכה ועל כן הוא לא צלח בהשגת הוקרה מלאה ושליטה על כל הממלכה. בשנת 125 לפנה"ס החל מאבק מרכזי כאשר כוחותיהם של זבינס ודמטריוס השני התנגשו על העיר צור לחופי הים התיכון. עם הזמן עלתה ידו של זבינס על העליונה ובאותה השנה נפל דמטריוס בשבי במהלך קרב על העיר דמשק. זבינס היה מלך אהוב על העם, הוא נודע ברחמנות ושמר על יחסים טובים עם ממלכת החשמונאים תחת יוחנן הורקנוס הראשון.

על אף ירושת הכס, זבינס לא התקבל בברכה על ידי תלמי השמיני אשר בנקודה זאת יצר ברית עם קלאופטרה תאה והתנגד להשמת שליט חזק על הכתר הסלאוקי מחשש להשפעתו שלו מעל סוריה והלבנט. על כן החל תלמי להעביר תמיכה אל בנו של דמטריוס השני, אנטיוכוס השמיני למען האחרון ירש את הכתר הסלאוקי כשליט מדינת חסות של מצרים התלמית. על אף תמיכת החשמונאים, זבינס הפסיד שטחים עם הזמן ולבסוף איבד את כסאו.

הוא נהרג בדרכו למצוא חסות בממלכת החשמונאים, ככל הנראה נתפס והוצא להורג בידי אנטיוכוס השמיני, אשר הפך כעת, ביחד עם קלאופטרה תאה לשליט על הממלכה הסלאוקית.

== ראו גם ==
* אנטיוכוס הגדול
* קלאופטרה תאה, מלכת הממלכה הסלאוקית
* הממלכה הסלאוקית

== קישורים חיצוניים ==

* [https://www.livius.org/articles/person/alexander-ii-zabinas/ אלכסנדר זבינס], ליביוס

קטגוריה:בית סלאוקוס
קטגוריה:אישים שחיו במאה ה-2 לפנה"ס
צ'ארלס לורינג אליוט

צ'ארלס לורינג אליוט (באנגלית: Charles Loring Elliott; 1812 – 1868) היה צייר אמריקאי הידוע בדיוקנאותיו. בשנת 1845 עבר לניו יורק כדי להמשיך בקריירה שלו. הוא נבחר לאקדמיה הלאומית לעיצוב בשנת 1846.

== קורות חייו ==
אליוט נולד באובורן, ניו יורק. אביו היה בנאי, וכילד, אליוט בילה שעות רבות בסדנה שלו. הוא הראה מיומנות בבניית צעצועים, מזחלות, עגלות וטחנות רוח קטנות וכן בציור. בזמן שהיה בבית הספר הציבורי הוא למד לצייר מתמונות ומהחיים כדי לשכלל את הכישורים שלו. כשהיה בן 15 עברה המשפחה לסירקיוז, אז כפר גבולי קטן, שם היה לאביו חנות ומכולת. הוא ביקש מצ'ארלס לעבוד איתו, אך הוא לא היה מעוניין להפוך לסוחר.<ref></ref>

אביו המשיך לעבוד כבנאי וביקש מהבן לעשות עבורו רישומי אדריכלות, מה שהוא עשה די טוב. אליוט הצעיר גם למד את הנושא בבית ספר מקצועי, אך הוא עדיין רצה להיות צייר. אביו אישר לבסוף את מעברו לעיר ניו יורק להמשך לימוד. הוא למד אצל הצייר ג'ון טרומבול, שייעץ לו לראשונה להיות אדריכל בגלל רישומיו המיומנים, וגם אצל הצייר ג'ון קווידור.

== קריירה ==
אליוט חזר למרכז מדינת ניו יורק, שם עבד באופן אינטנסיבי בציור פורטרטים במשך 10 שנים. בין עבודותיו היו דיוקנאות של אנשי סגל רבים במכללת המילטון. לאחר עשור של ציור דיוקנאות הוא חזר לעיר ניו יורק בשנת 1845, שם אישר טרומבול את התקדמותו בציור. בשנה שלאחר מכן הוא נבחר לאקדמיה הלאומית לעיצוב, שהייתה מדד להכרה ועזרה לו למשוך יותר לקוחות.

אליוט נחשב לדיוקנאי הטוב ביותר בימיו. אף שמעולם לא למד מחוץ לארצות הברית, הטכניקה שלו איננה פרובינציאלית ולא שיגרתית. שיטתו בשלה, צבעיו רעננים ונקיים, ודמיונו מעולה, אם כי חסר יותר רגש בדמויות.<ref></ref> אמרו שהוא צייר למעלה מ-700 דיוקנאות, בעיקר ראשים, מכיוון שלא היה לו מושג על ציור בבדים גדולים. הוא גם צייר יצירות דמיוניות כמו המורה שלו ג'ון קווידור, כולל דון קיחוטה וג'ון פלסטף, וציור נוף אחד "אגם סקנאטלס".

בין המצוירים שלו היו פנימור קופר, פיץ-גרין האלק, פלטשר הרפר (גלריית קורקורן לאמנות, וושינגטון). דיוקנאות נוספים של אליוט תלויים בעיריית ניו יורק ובספרייה באולבני. ארבעה מדיוקנאותיו מוחזקים על ידי המוזיאון המטרופוליטן לאמנות בניו יורק.

== גלריה ==
<gallery mode="packed" heights="180">
File:Brooklyn Museum - Henry Wadsworth Longfellow - Charles Loring Elliott - overall.jpg|הנרי וודסוורת' לונגפלו
File:Charles Loring Elliott - James Fenimore Cooper - NPG.66.97 - National Portrait Gallery.jpg|ג'יימס פנימור קופר
File:Samuel Putnam Avery.jpg| סמואל פוטנם אברי
File:Asher B. Durand.jpg| אשר דיורנד
File:Mathew B. Brady (1857).jpg |מת'יו בריידי
File:Charles loring elliott, ritratto del generale john charles frémont, 1857, 02.JPG| ג'ון צ'ארלס פרימונט
</gallery>

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1812
קטגוריה:אמריקאים שנפטרו ב-1868
ז'אן גורסו

ז'אן גורסו (בצרפתית: Jeanne Goursaud; נולדה ב-4 באפריל 1996) היא שחקנית גרמנייה-צרפתייה.

== קריירה ==
ז'אן גורסו ידועה ממשחקה מהעונה השנייה של סדרת הטלוויזיה בהפקה האוסטרלית גרמנית "בחלומותיך" ומהעונה החמישית של סדרת הקומדיה "המורה", שזכתה בפרס הטלוויזיה הגרמנית לקומדיה הטובה ביותר. 

בשנת 2016 היא שיחקה בסרט "Bullyparade - Der Film" לצידו של מיכאל הרביג.

בשנת 2018 שיחקה בסרטו הביוגרפי של קלינט איסטווד "רכבת 15:17 לפריז" בתור לאה. 

בשנת 2022 שיחקה בסרט הפנטזיה הגרמני "חליל הקסם" של הבמאי פלוריאן סיגל. 

בשנת 2023 שיחקה במיני-סדרת הפשע של נטפליקס "ילדה יקרה" בתור לנה בק.

גורסו היא הפנים של חברת ג'ונסון אנד ג'ונסון מאז 2012.

==פילמוגרפיה נבחרת==

==קישורים חיצוניים==

קטגוריה:שחקניות קולנוע וטלוויזיה גרמניות
קטגוריה:שחקניות קולנוע וטלוויזיה צרפתיות
קטגוריה:צרפתים שנולדו ב-1996
קטגוריה:גרמנים שנולדו ב-1996
גדעון לנגהולץ

גדעון לנגהולץ (נולד ב-12 בדצמבר 1942) הוא מהנדס חשמל ואיש אקדמיה ישראלי, לשעבר מנכ"ל אוניברסיטת תל אביב ונשיא המכון הטכנולוגי חולון.

== חייו ==
בשנת 1968 קיבל תואר מוסמך למדעים מטעם הפקולטה להנדסת חשמל בטכניון. בשנת 1972 הצטרף לאוניברסיטת תל אביב כמרצה בפקולטה להנדסה בתחום הנדסת חשמל ואלקטרוניקה. באפריל 1973 קיבל דרגת מרצה בכיר באוניברסיטה. מחקריו לאורך השנים עסקו בנושאים כמו אינטליגנציה מלאכותית, מערכות לוגיקה עמומה, רשתות עצביות, אלגוריתמים גנטיים, אוטומטים לומדים, רשתות טלקומוניקציה, ניתוב ובקרת זרימה.

משנת 1998 לערך שימש בתפקיד דיקאן הפקולטה להנדסה באוניברסיטת תל אביב. בשנת 2002 מונה למנכ"ל האוניברסיטה, כשהחליף בתפקיד את פרופסור ניב אחיטוב.

באפריל 2007 התפטר מתפקיד מנכ"ל אוניברסיטת תל אביב ובנובמבר מונה לנשיא המכון הטכנולוגי חולון. בשנת 2011 סיים את תפקידו כנשיא המכון, כשהחליף אותו בתפקיד פרופסור גדי גולן. לאחר מכן הצטרף לסגל מכללת אפקה בה הוא מכהן, נכון לשנת 2021, כראש רשות המחקר.

== קישורים חיצוניים ==

==הערות שוליים==

קטגוריה:מהנדסי חשמל ישראלים
קטגוריה:סגל אוניברסיטת תל אביב: הנדסת חשמל
קטגוריה:מנכ"לי אוניברסיטת תל אביב
קטגוריה:נשיאי מכללות בישראל
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1942
Afro-Latin Soul, Volumes 1&2

Afro-Latin Soul, Volumes 1&2 (בעברית: נשמה אפרו-לטינית, כרכים 1 ו-2) הוא אלבום כפול מאת המוזיקאי האתיופי מולטו אסטטקה, אשר היה גם אלבום הסולו הראשון שלו. האלבום אינסטרומנטלי כולו למעט השיר 'I Faram Gami I Faram' שמושר בספרדית. האלבום שם תפקיד מרכזי על הויברפון ותופי הקונגה שעליהם ניגן אסטטקה, ומושפע מגישתם של ג'ון קולטריין ומיילס דייוויס למוזיקה הלטינית, ושילובה בג'אז.

== רקע ==
האלבום הוא אלבום הסולו הראשון של אסטטקה והוא יצא בשנת 1966. עד אז הספיק אסטטקה להקליט אלבום בכורה עם רביעיית הג'אז שלו, Mulato Estatke Quartet, ולשתף פעולה עם אמנים כמו טיטו פואנטה וקאל צ'יידר , אשר השפעתם על המוזיקה באלבום ניכרת ביותר. האלבום יצא על ידי חברת התקליטים הברוקלינאית Worthy Records.

== מוזיקה ==
המוזיקה באלבום מושפעת ישירות משילובים של ג'אז ומוזיקה לטינית. האלבום הוא אבן דרך בסגנון שפיתח מאוחר יותר אסטטקה, שנקרא את'יו-ג'אז. אמנם, באלבום זה אין השפעה של מוזיקה אתיופית ואפריקאית, אך השילוב בין המוזיקה הלטינית לג'אז באלבום זה הוביל את אסטטקה מאוחר יותר לנסות לשלב סגנונות נוספים, וכך יצר את הז'אנר הייחודי שלו. האלבום כולל אלמנטים מוזיקליים ניסויים ויוצאי דופן, כמו קולות של חיות שונות בין השירים, שימוש בכלים לא מוכרים וכדומה.

באלבום התפקיד המרכזי הוא הויברפון עליו מנגן אסטטקה. השימוש בכלי כסולן היה חדשני ויש שיגדירו מהפכני מכיוון שבהמשך הפך למזוהה עם אסטטקה. גם תופי הקונגה משמשים תפקיד מרכזי, ומנוגנים בעיקר בצורה המסורתית המתאימה למוזיקה הלטינית.

== קישורים חיצוניים ==
* 
* [https://www.discogs.com/Mulatu-Astatke-His-Ethiopian-Quintet-Afro-Latin-Soul/master/287246 מידע על האלבום] באתר Discogs

קטגוריה:אלבומי 1966